OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 970/14/7713	Vranov nad Topľou 27.01.2016 
EEČ: 2-61-8-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 18.12.2014 spisová značka Pv 970/14/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

obvinený dňa XXXXX, asi o XXXXX hod. viedol osobné motorové vozidlo zn. XXXXX, ev. čísla XXXXX, po ulici XXXXX a pri predajni XXXXX, pri odbočovaní vľavo smerom na XXXXX, nedal prednosť protiidúcemu cyklistovi XXXXX, nar. XXXXX, bytom XXXXX č. XXXXX XXXXX, pričom pri zrážke poškodený utrpel otras mozgu ťažšieho stupňa, pomliaždenie chrbta a brušnej steny vpravo, pomliaždenie kolena vľavo s dobou liečenia v trvaní 35 dní, 

Uznesením prokurátora Okresnej prokuratúry XXXXX zo dňa 18.12.2014, spisová značka Pv 970/14/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
     Uznesením prokurátora tunajšej okresnej prokuratúry zo dňa 18.12.2014 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, vedené za prečin ublíženia na zdraví podľa § 158 Trestného zákona v súvislosti s dopravnou nehodou dňa XXXXX, pri ktorej utrpel zranenia XXXXX, nar. XXXXX.

     Rozhodnutie nadobudlo právoplatnosť dňa 30.12.2014. Skúšobná doba v trvaní jedného roka uplynula dňa 30.12.2015.

     Po uplynutí skúšobnej doby podmienečného odsúdenia dozorový prokurátor vyžiadal aktuálny odpis z registra trestov, výpis z evidenčnej karty vodiča a správy o povesti z miesta bydliska a pracoviska. Bolo zistené, že XXXXX počas skúšobnej doby viedol riadny život a v registri trestov a evidenčnej karte vodiča nemá novšie záznamy.

     Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil.

      Vzhľadom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Pavol Šveda
prokurátor